**Oplysningspligt**

**Viborg Snapsting tager billeder – orientering om dine rettigheder**

I forbindelse med Snapsting tager vi billeder, som vi bruger til at markedsføre Snapsting og events under Snapsting med. Vi tager billeder på alle pladser og fra alle events, der er en del af Snapsting-programmet – fx pladser i midtbyen, Snapsting for Børn på Borgvold, Seniorfolkemødet på sØnæs og målområdet på Paradepladsen. Vi bruger ikke billeder, som udstiller nogen eller virker krænkende.

Når vi tager billeder, betyder det, at vi behandler personoplysninger, og derfor skal vi give dig en række oplysninger:

1. **Vi er ansvarlige for billederne – hvordan kontakter du os?**

Viborg Kommune, Prinsens Alle 5, 8800 Viborg   
Telefon: 87 87 87 87   
Mail: snapsting@viborg.dk

1. **Kontaktoplysninger på databeskyttelsesrådgiveren**

Mail: dpo\_dbr@viborg.dk

1. **Formålene og reglerne for offentliggørelse af billederne**

Vi bruger billederne i vores omtale af de mange arrangementer, man kan opleve i forbindelse med Snapsting 2025. Både før, under og efter Snapsting, der afvikles i og omkring Viborg 20. – 29. juni 2025. Vi vil eventuelt også bruge billederne i forbindelse med afvikling af Snapsting i de kommende år. Behandlingen af billederne omfatter almindelige personoplysninger og er baseret på databeskyttelsesforordningens artikel 6, stk. 1, litra e.

1. **Her offentliggøres billederne**

På digitale og trykte markedsføringsplatforme som snapsting.dk, Snapstings facebook-  
og instagramprofil. Det kan også være på Snapsting for Børns og Seniorfolkemødets platforme.

1. **Vi videregiver eventuelt billederne til for eksempel**

Pressen, Vi er Viborg, VisitAarhus - ViborgRegion

1. **Hvor længe opbevarer vi billederne?**

Vi opbevarer billederne i 4 år

**Du har ret til at gøre indsigelse:**

Du kan til enhver tid kontakte os, hvis du ser dig selv på et billede, som du ikke ønsker bliver brugt. Så fjerner vi det fra vores hjemmeside mm. Har vi videregivet billedet til andre, kontakter vi dem, og beder dem om at fjerne billedet. Vi sørger naturligvis for, at billedet ikke bliver brugt igen.

**Du kan klage til Datatilsynet:** Du har mulighed for at klage til Datatilsynet, hvis du er utilfreds med den måde, vi behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk/).